Holi

Holi (sanskriti keeles होली Holī) on hindu kevadpidustus, mis pärineb Hindustani poolsaarelt ning mida peetakse peamiselt Indias ja Nepalis, kuid mis on levinud ka mujal Aasias ja osas läänemaailmast, kus see on tuntud kui värvide või armastuse festival.Yudit Greenberg, Encyclopedia of Love in World Religions, Volume 1, ISBN 978-1851099801, lk 212 The New Oxford English Dictionary (1998) , Quote: "Holi, he said with a beatific sigh, is the Festival of Love!" 

Pidustustega tähistatakse hea võitu kurja üle, talve lõppu ja kevade algust ning pakuvad paljudele võimalust teistega kohtuda, mängida, naerda, unustada, andestada ja parandada suhteid.Ebeling, Karin (2010), Holi, an Indian Festival, and its Reflection in English Media; Die Ordnung des Standard und die Differenzierung der Diskurse: Akten des 41. Linguistischen Kolloquiums in Mannheim 2006, 1, 107, ISBN 978-3631599174Wendy Doniger (Editor), Merriam-Webster's Encyclopedia of World Religions, January 2000, ISBN 978-0877790440, Merriam-Webster, page 455 Pidustused on ka tänu hea saagi eest. 

Pidustused kestavad ühe öö ja ühe päeva ning algavad Vikram Samvati kalendri järgi phalgun'i kuu (veebruari lõpu ja märtsi keskpaiga vahel) purnima (täiskuupäeva) õhtul. Õhtu kannab nimetust Holika Dahan (deemon Holika põletamine) või Chhoti Holi, järgmine päev on Holi, Rangwali Holi, Dhuleti, Dhulandi või Phagwah.

Holi kui iidne hindu usufestival on muutunud mittehindude seas populaarseks paljudes Lõuna-Aasia piirkondades ja ka väljaspool Aasiat. Näiteks peetakse seda lisaks Indiale ja Nepalile ka Jamaical, Surinames, Guyanas, Trinidadis ja Tobagos, Lõuna-Aafrika Vabariigis, Malaisias, Ühendkuningriigis, Ameerika Ühendriikides, Kanadas, Mauritiusel ja Fidžil. Viimastel aastatel on pidustus levinud Euroopasse ja Põhja-Ameerikasse kui kevadine armastuse ja värvide festival. A Spring Celebration of Love Moves to the Fall - and Turns into a Fight Gabriele Steinhauser, The Wall Street Journal (3. oktoober 2013)  Holi Festivals Spread Far From India Wall Street Journal (2013)  Holi Festival of Colours Berliinis, Saksamaal (2012) 

Holi pidustused algavad õhtul Holika Dahan'''iga, mille puhul inimesed kogunevad, viivad lõkke ees läbi usuriitusi ning palvetavad, et nende sisemine kurjus saaks hävitatud samal viisil, nagu hävitati tules deemonkuningas Hiranyakashipu õde Holika. Järgmisel hommikul peetakse Rangwali Holi't – tasuta värvifestivali, kus inimesed üksteist värvipulbri ja veega pilluvad. Kasutatakse ka veepüstoleid ja veega täidetud õhupalle. Värvipulbri viskamine ja muu sagin toimub tänavatel, parkides, templiõuedel ja hoonetes. Kambad mängivad trumme ja muid muusikariistu, liiguvad ringi, laulavad ja tantsivad. Külastatakse oma sugulasi, sõpru ja vaenlasi, et naerda, kuulujutte rääkida, süüa holi'' toitu ja juua traditsioonilisi jooke,Constance Jones, Holi, in J Gordon Melton (Editor), Religious Celebrations: An Encyclopedia of Holidays Festivals Solemn Observances and Spiritual Commemorations, ISBN 978-1598842067 kusjuures mõned joogid sisaldavad kanepist valmistatud bhang'i. Kaineks saanuna käiakse õhtul sugulastel ja sõpradel külas. Holi: Splashed with colors of friendship Hinduism Today, Hawaii (2011) 

 Viited 

Välislingid

Kategooria:Festivalid
Kategooria:Religioon